wickkiey/tamil-wikipedia-chunked huggingface dataset:
# சிங்களவர்

**சிங்களவர்** (*Sinhalese*, සිංහල ජාතිය) (தமிழில் *சிங்களர்* என்று கூறப்படுவது உண்டு) இலங்கையின் பழங்குடிகளிலொன்றைச் சேர்ந்தவர்கள் அல்லர். இவர்கள் இத்தீவின் பெரும்பான்மையினராக உள்ளார்கள். இவர்கள், இந்தோ-ஐரோப்பிய மொழிக் குடும்பத்தைச் சேர்ந்ததாகக் கருதப்படும் சிங்கள மொழியைப் பேசுகிறார்கள்.  
கி.மு. 5-ஆம் நூற்றாண்டையண்டி, இலங்கையில் வாழ்ந்த பழங்குடியினருக்கும், இந்தியத் துணைக்கண்டத்தின் வங்காள தேசம் அதாவது இன்றைய பங்களாதேஷ் மற்றும் ஒரிசாவிலிருந்தும் வந்த குடியேற்றவாசிகளுக்குமிடையே ஏற்பட்ட கலப்பினால் இந்த இனம் உருவானதாகக் கருதப்படுகிறது. சிங்களவரின் வரலாற்று நூல்களும், இலக்கியங்களும், தென்னிந்தியாவிலிருந்து, பெரும்பாலும் பாண்டியநாட்டு பகுதிகளைச் சேர்ந்தவர்களுடன் இனக்கலப்புகள் ஏற்பட்டதைச் சுட்டிக் காட்டுகின்றன. அண்மைக் காலத்தில் செய்யப்பட்ட அறிவியல்பூர்வ ஆராய்ச்சிகள் சிலவும் இதை உறுதிப் படுத்துகின்றன.
இவர்கள் பொதுவாக, காக்கேசிய இனக்குழுவை சேர்ந்தவர்களாகக் கருதப்படுகிறார்கள், எனினும் அயலிலுள்ள திராவிடர்களுடைய அடையாளங்களும் இவர்களிடம் காணப்படுகின்றன.
# சிங்களவர்

## சிங்களவர் சமயம்

பௌத்தம் இலங்கையில் அறிமுகப்படுத்துவதற்கு முன், இவர்கள் இந்துசமயத்தையும், பல்வேறு உள்ளூர் நம்பிக்கைகளையும் கைக்கொண்டவர்களாக இருந்திருக்கக் கூடும் எனக் கருதப்படுகிறது. சிங்களவரின் சமய அமைப்புகளையும் நம்பிக்கைகளையும் **சிங்களவர் சமயம்** குறிக்கின்றது எனலாம். அனைத்து சிங்களவர்களுக்கும் ஒரே சமயத்தைப் பின்பற்றுவது இல்லை என்றாலும், அனேக சிங்களவர்கள் தேரவாத பெளத்த சமயத்தை முதன்மையாகப் பின்பற்றுகின்றார்கள். பௌத்தம் சிங்களவரின் பொதுப் பண்பாட்டை நிர்ணயிக்கும் ஒரு முக்கிய கூறாக இருக்கின்றது. பண்டாரநாயக்கா (முருகன்), பத்தினி (கண்ணகி) போன்ற "தெய்வங்களின்" வழிபாடும் சிங்களவர் சமய நம்பிக்கைகளுடன் கலந்துள்ளது. பௌத்தம் நன்றாக இலங்கையில் வேரூன்றிய பின், ஐரோப்பியர் ஆதிக்கம் ஏற்படும்வரை, சிங்களவர் பெரும்பாலும் பௌத்தர்களாகவே இருந்தார்கள் என்று கூறலாம். கி.பி 16ஆம் நூற்றாண்டில் போர்த்துக்கீசர் ஆட்சியின் போது, அவர்கள் ஆட்சியின் கீழிருந்த கரையோர மக்கள் பலர் கத்தோலிக்க சமயத்தைத் தழுவினார்கள். அதன்பின், ஒல்லாந்த, பிரித்தானிய ஆட்சிகளின்போது பலர் அவர்களுடைய மதப்பிரிவான புரொட்டஸ்தாந்து சமயத்துக்கு மாறினார்கள். சிறுபான்மையான சிங்களவர்கள் கிறிஸ்தவ சமயத்தைப் பின்பற்றுகின்றார்கள். இஸ்லாமிய சிங்களவர்களும் உள்ளார்கள்.
# சிங்களவர்

## சிங்கள நாகரிகம்

ஒப்பீட்டளவில் ஒரு சிறிய நிலப்பரப்பில் வாழ்ந்த, சிறிய இனமாக இருந்த பொழுதிலும், பழங் காலத்தில் இவர்கள் கட்டியெழுப்பிய நாகரிகம் வியக்கத்தக்கதாகும். உலர் வலயங்களான இலங்கையின் வடமத்திய பகுதிகளில், கிறிஸ்து சகாப்தத்தின் ஆரம்பத்தை அண்டிய காலப்பகுதிகளிலேயே, அவர்களல் கட்டப்பட்ட பாரிய நீர்ப்பாசனக் குளங்கள், அக்காலத்தில் அவர்களுடைய தொழில்நுட்ப வல்லமைக்குச் சான்றாகும். மேலும் அனுராதபுரம், பொலனறுவை போன்ற இடங்களிலுள்ள இடிபாடுகளினால் அறியப்படும், அக்கால நகர அமைப்புகளும், பௌத்தவிகாரங்களும், அக்காலக் கட்டிடக்கலைத் திறமைக்கு எடுத்துக்காட்டுகளாகும்.
# சிங்களவர்

## சிங்களவர் தமிழர் உறவு

சிங்களவர்களும் தமிழர்களும் அருகருகே வசித்து வருவதாலும், வரலாறு, பண்பாடு, வணிகம், அரசியல் போன்ற பல முனைத் தொடர்புகளாலும், பரிமாறுதல்களாலும் விளைவுகளாலும் இறுகப் பின்னப்பட்டதாலும் இரு இனங்களுக்குமிடையான உறவு மிக முக்கியத்துவம் வாய்ந்தது. இவ்வுறவு தொன்மையானது, நெருடலானது, பலக்கியது, சிக்கலானது. இந்த உறவை நட்புநிலையில், ஆரோக்கியமாக பேணப்படாமல் விட்டதனாலேயே இலங்கை இனப்பிரச்சினை உருவானதெனலாம்.
# தமிழ் நூற்பட்டியல்

**தமிழ் நூல்பட்டியல்** என்பது தமிழ் மொழியில் வெளிவந்த நூல்களைப் பற்றிய விபரங்களைத் திரட்டும் பட்டியல் ஆகும்.
# தமிழ் நூற்பட்டியல்

## வரலாறு

தமிழில் 2300 ஆண்டுகளுக்கு மேலான தொடர்ச்சியான எழுதப்பட்ட இலக்கிய மரபு உண்டு. நூல் என்றால் என்ன என்பது துல்லியமாக வரையறை செய்யப்பட்டு, அதன் அடிப்படையில் எழுதப்பட்ட நூற்றுக்கணக்கான நூல்கள் பல நூற்றாண்டுகளுக்கு முன்பு தொட்டே வரத் தொடங்கின. தமிழ் நூல்களைத் திரட்டுவது, வகுப்பது, உரை எழுதுவது தமிழ் அறிஞர்கள் தொடர்ச்சியாக செய்து வந்த ஒரு பணியே. எனினும் நூல்கள் அச்சிடப்படத் தொடங்கிய பின்பே நூல்பட்டியல் உருவாக்கம் விரிபு பெற்றது. பல்வேறு இடங்களில் வெளிவரும் தமிழ் நூல்களைப் பற்றிய தகவல்களைத் தொகுப்பது என்பது மிகவும் சிக்கலான பணி. இதனை அரசுகளோ, அல்லது பெரும் நிறுவனங்களோ செய்ய வல்லவை. ஆனால் தமிழ் மொழிக்கு இவ்வாறு வாய்ப்பு நெடுங்காலம் வாய்க்காதால், சில அறிஞர்களின் தனிப்பட்ட முயற்சிகளாளேலேயே தமிழ் நூல்பட்டியல்கள் தொகுக்கப்படாயின.
# இந்து சமயக் கடவுள்களின் பட்டியல்

இந்து சமயத்தின் கூற்றின் படி அனைத்து உயிர்களிலும் கடவுள் இருக்கின்றார் என்று நோக்குவது வழக்கமானதாகும். இந்து சமயத்தில் சுமார் 3,333,330 கடவுள்கள் உள்ளதாக மகாபாரதம் கருதுகிறது.  
அதாவது இக்கூற்றானது பண்டைக் காலங்களில் அமையப்பெற்ற மக்கள் தொகைக் கணிப்பின்படி அவ்வாறு அனைவரையும் கடவுள்களாகப் பார்க்கப்பட்ட காரணத்தினால் ஏற்பட்டிருக்க வாய்ப்புகள் இருந்திருக்கலாம் என்பது ஒரு கூற்று.  
இன்றளவும் புதிதாக கடவுள்களின் பெயர்கள் ஒரு குறிப்பிட்ட ஊர், பெயர், சம்பவம் தொடர்பாக தோற்றம் பெறுவது தவிர்க்க இயலாத கொள்கையாக உள்ளது. இத்தகு பல காரணங்களின் அடிப்படையில் உருவாக்கப்பட்ட மேலும் உருவாக்கப்படும் கடவுள்களின் பெயர்களையும் இப்பட்டியல் தொகுக்க முனைகின்றது.
# இந்து சமயக் கடவுள்களின் பட்டியல்

## சிவன்

சிவனை முழுமுதற் கடவுளாக வழிபடும் சமயம் சைவ சமயம் ஆகும். சிவனின் 25 வடிவங்களை மகேசுவர மூர்த்தங்கள் என்றும் 64 வடிவங்களை சிவ உருவத்திருமேனிகள் என்றும் சைவர்கள் வழிபடுகின்றனர்.
- அகோர அத்திர மூர்த்தி
- அசுவாரூட மூர்த்தி
- அர்த்தநாரீசுவர மூர்த்தி
- தானுமாலைய மூர்த்தி
- ஆபத்தோத்தரண மூர்த்தி
- இடபாந்திக மூர்த்தி
- இடபாரூட மூர்த்தி
- இரத்த பிட்சா பிரதான மூர்த்தி
- இலகுளேஸ்வர மூர்த்தி
- இலிங்க மூர்த்தி
- இலிங்கோத்பவ மூர்த்தி
- உமாமகேசுவர மூர்த்தி
- உமேச மூர்த்தி
- ஏகபாத மூர்த்தி
- ஏகபாதத்ரி மூர்த்தி
- கங்காதர மூர்த்தி
- கங்காவிசர்ஜன மூர்த்தி
- கங்காள மூர்த்தி
- கருடன் அருகிருந்த மூர்த்தி
- கல்யாணசுந்தர மூர்த்தி
- கஜாசுர சம்ஹார மூர்த்தி
- கஜாந்திக மூர்த்தி
- காமதகன மூர்த்தி
- கால சம்ஹாரர்
- கிராத மூர்த்தி
- குரு மூர்த்தி
- கூர்ம சம்ஹார மூர்த்தி
- மாலொருபாக மூர்த்தி
- கௌரிலீலாசமன்வித மூர்த்தி
- கௌரிவரப்ரத மூர்த்தி
- சக்கரதான மூர்த்தி
- சண்டதாண்டவ மூர்த்தி
- சண்டேச அனுக்கிரக மூர்த்தி
- சதாசிவ மூர்த்தி
- சதாநிருத்த மூர்த்தி
- சந்த்யான்ருத்த மூர்த்தி
- சந்திரசேகர மூர்த்தி
- சரப மூர்த்தி
- சலந்தரவத மூர்த்தி
- சார்த்தூலஹர மூர்த்தி
- சிஷ்ய பாவ மூர்த்தி
- சுகாசன மூர்த்தி
- சேத்திரபால மூர்த்தி
- சோமாசுகந்த மூர்த்தி
- தட்சயஞ்யஷத மூர்த்தி
- தட்சிணாமூர்த்தி
- திரிபாதத்ரி மூர்த்தி
- திரிபுராந்தக மூர்த்தி
- பசுபதிநாத மூர்த்தி
- பாசுபத மூர்த்தி
- பிட்சாடன மூர்த்தி
- பிரம்ம சிரச்சேத மூர்த்தி
- பிரார்த்தனா மூர்த்தி
- புஜங்கத்ராச மூர்த்தி
- புஜங்கலளித மூர்த்தி
- பைரவ மூர்த்தி
- மகா சதாசிவ மூர்த்தி
- மச்ச சம்ஹார மூர்த்தி
- முகலிங்க மூர்த்தி
- யோக தட்சிணாமூர்த்தி
- வடுக பைரவ மூர்த்தி
- வராக சம்ஹார மூர்த்தி
- நீலகண்ட மூர்த்தி
- வீணா தட்சிணாமூர்த்தி
- வீரபத்திர மூர்த்தி
- ஜ்வாரபக்ன மூர்த்தி
# இந்து சமயக் கடவுள்களின் பட்டியல்

## விஷ்ணு

- மோகினி  
**தசாவதாரம்**
- மச்ச அவதாரம்
- கூர்ம அவதாரம்
- வராக அவதாரம்
- நரசிம்மர்
- வாமனர்
- பரசுராமர்
- இராமர்
- கிருட்டிணன்
- ஹயக்ரீவர்
- கல்கி (அவதாரம்)
# இந்து சமயக் கடவுள்களின் பட்டியல்

## முப்பெரும் தேவியர்கள்

- அங்காள பரமேஸ்வரி
- சாந்தி துர்க்கை
- சபரி துர்க்கை
- ஜாதவேதோ துர்க்கை
- ஜுவாலா துர்க்கை
- சூலினி துர்க்கை
- வன துர்க்கை
- லவண துர்க்கை
- ஆசுரி துர்க்கை
- தீப துர்க்கை
- துர்கா மாரி
- ஆதிசக்தி
- சரசுவதி
- பார்வதி
- தாட்சாயிணி
- சக்தி
- துர்க்கை
- நவ துர்கைகள்
- காளி
- இராதை
- சீதை
- தேவி
- இலக்குமி
- சீதை
- சரசுவதி
- துர்க்கை
- பிராம்மி
- மகேசுவரி
- கௌமாரி
- வைஷ்ணவி
- வராகி
- இந்திராணி
- சாமுண்டி
- காளி
- தாரா
- திரிபுரசுந்தரி
- புவனேசுவரி
- பைரவி
- சின்னமஸ்தா
- தூமாவதி
- பகளாமுகி
- மாதங்கி
- இலக்குமி
- தச மகா வித்யா
- தாகேஸ்வரி
- நைனா தேவி
- சிந்தபூர்ணா தேவி
- சுவாலாமுகி
- வச்சிரேசுவரி
- வைஷ்ணோ தேவி
- மானசா தேவி
- சாகம்பரி
- காளி
# இந்து சமயக் கடவுள்களின் பட்டியல்

## நாட்டுப்புறத் தெய்வங்கள்

- ஐயனார்
- சிவன்
- கருப்பசாமி
- காளி
- மதுரை வீரன்
- மாரியம்மன்
- முனீசுவரர்
# திருவாரூர் தியாகராஜர் கோயில்

**திருவாரூர் தியாகராஜர் கோயில்** (*Tiruvarur Thyagaraja Temple*) திருவாரூரில் அமைந்துள்ள மிகப் பழமையானதும், பிரம்மாண்டமானதுமான கோயில் ஆகும். இக்கோயில், சைவ மரபில் பெரிய கோயில் எனவும் திருமூலட்டானம் எனவும் பூங்கோயில் எனவும் அழைக்கப்படுகிறது. சமயக் குரவர் நால்வராலும் தேவாரப் பாடல் பெற்ற இத்திருத்தலம், பஞ்சபூதத் தலங்களில் பிருதிவித் தலமாகவும் உள்ளது. இத்தலம் அனைத்துத் திருமுறைகளிலும் பாடல்பெற்ற தலமாகவும், பன்னிரண்டு திருமுறைகளில் அதிகப் பாடல்களைப் பெற்ற தலமாகவும் உள்ளது. உலகிலேயே மிகப் பெரிய தேரான ஆழித்தேர் திருவாரூர் கோவில் தேராகும். தேவாரப் பாடல் பெற்ற தலங்களில் சோழ நாட்டின் காவிரி தென்கரைத் தலங்களில் அமைந்துள்ள 87-ஆவது சிவத்தலமாகும். திருவாரூர், சப்தவிடங்க ஸ்தலங்களின் தலைமையிடமாகவும் திருவாசகத் திருத்தலங்களில் ஒன்றாகவும் திகழ்கிறது. திருவாரூரில் பிறந்தாலே முக்தி என்பது சைவர்களின் நம்பிக்கையாகும். சுந்தரர் "திருவாரூர் பிறந்தார்கள் எல்லார்க்கும் அடியேன் என்று இவ்வூரைச் சிறப்பித்துப் பாடியுள்ளார்". இக்கோவிலில்தான், மனு நீதி சோழன் பசுவிற்கு நீதி வழங்கினார். மேலும், இது திருவிசைப்பா திருப்பல்லாண்டு திருத்தலங்களில் ஒன்றாகும்.
# திருவாரூர் தியாகராஜர் கோயில்

## தல சிறப்புகள்

திருவாரூர் கோவில் சிதம்பரம் நடராசர் கோயிலைவிட பழமையானது என்பதைக் குறிக்கும் வகையில், இங்கு பாடப்படும் தேவாரத்தில் *திருச்சிற்றம்பலம்* என்ற சொல் குறிப்பிடப்படுவது இல்லை. மேலும், இதற்குச் சான்றாக அப்பர் திருவாரூரில் கோவில் கொண்டது எந்நாளில் எனப் பாடிய 10 பாடல்களில் திருவாரூர் தில்லைக்கு முற்பட்டது எனக் குறிப்பிட்டுள்ளார். கர்நாடக சங்கீத மும்மூர்த்திகள் தோன்றிய திருத்தலம். திருவாரூர் கோவில் அளவும், தெப்பக்குளமும் ஒரே அளவுகொண்டதாகும். இக்கோவில் 9 இராஜகோபுரம், 80 விமானம், 12 உயர மதில்கள், 13 மண்டபங்கள், 15 தீர்த்தக் கிணறுகள், 3 தோட்டம், 3 பிரகாரம் என பிரமாண்டமான கட்டட அமைப்பாகும். 24 உட்கோவில்களையும், 365 சிவலிங்கங்களையும், 86 விநாயகர் சிலைகளையும் கொண்ட திருத்தலம். இக்கோயிலில் சிவனுக்கு இரண்டு சன்னிதிகள் உள்ளன. ஒன்றில் *வான்மீகிநாதர்* என்றும் மற்றொன்றில் *தியாகராஜர்* என்றும் சிவன் அழைக்கப்படுகிறார். இவற்றில் வான்மீகி நாதர் சந்நிதி அதன் தொன்மையை அறுதியிட்டு கூறமுடியாத அளவிற்கு மிகப் பழமையானது. சமயக்குரவர்களாலும் இதர நாயன்மார்களாலும் பாடப்பெற்ற தலம். ஆரூர் அறநெறி திருக்கோயில் நமிநந்தியடிகள் நாயனார் தண்ணீரால் திருவிளக்கேற்றி வைத்து வழிபட்ட திருக்கோயிலாகும். இத்தலம் "பிறக்க முத்தி திருவாரூர்" என்று புகழப்படும் சிறப்பினது.  
பன்னிரண்டு திருமுறைகளில் "சிதம்பரம் நடராஜர் கோவிலை அடுத்து அதிகப் பாடல்களைப் பெற்ற சிறப்புடைய தலம் இதுவாகும்". இத்தலத்தின் மீது சம்பந்தர் 6 பதிகங்களையும், அப்பர் பெருமான் 21 பதிகங்களையும், சுந்தரர் 8 பதிகங்களையும் பாடியுள்ளனர். மொத்தம் தேவாரத்தில் மட்டும் 35 பதிகங்கள் உள்ளன. தேவாரத்தில் அதிகப் பதிகங்களைப் பெற்ற தலம் இதுவாகும். மாணிக்கவாசகர் 3 பாடல்களைப் பாடியுள்ளார். இது போக 12 திருமுறைகளிலும் பல்வேறு இடங்களில் ஆரூர் குறிப்பிடப்பட்டுள்ளது இதன் சிறப்பாகும்.  
தண்டியடிகள், கழற்சிங்கர், செருத்துணையார், விறன் மிண்டர், நமிநந்தியடிகள் முதலிய நாயன்மார்களின் தொண்டுகள் பரிமளித்த பதி இதுவே. கமலை ஞானப்பிரகாசரும் இங்கிருந்தவரே. திருவாரூர்த் தேரை அப்பர் தனது தேவாரத்தில் குறிப்பிடுகிறார். இத்தலம் வீதிப் பிராகாரங்களையும் சேர்த்து ஐந்து பிராகாரங்களைக் கொண்டுள்ளது. கோயில் ஐந்து வேலி, குளம் ஐந்து வேலி (கோயில் ஐந்துவேலி, குளம் ஐந்துவேலி, ஓடை ஐந்துவேலி என்பது இங்கு வழங்கப்படும் பழமொழி) என்று போற்றப்படும் மிகப் பெரிய சிவன் கோயிலும், கமலாலயம் என்ற தீர்த்தமும் உடைய தலம். ஆரூர் தலம் இரண்டு பாடல் பெற்ற தலங்களையும் ஒரு வைப்பு தலத்தையும் கோயிலுக்குள்ளும், ஆரூர் பரவையுண் மண்டளி என்ற மற்றொரு தலத்தை கோவிலுக்கு அருகிலும் கொண்ட மேன்மை மிக்கது. இது முசுகுந்த சோழன், மனு நீதிச் சோழன் ஆகியோர் ஆட்சி (வாழ்ந்த) செய்த சீர்மையுடைய பதி. திருவாரூர் தெற்குக் கோபுரத்திற்கு வெளியே, பரவையார் வாழ்ந்த கிழக்கு நோக்கிய மாளிகை வளாகத்தில் இசைஞானியாருக்குத் திருவுருவச் சிலை உள்ளது. சோழர்கள், பாண்டியர்கள், விசயநகர பேரரசின் நாயக்க மன்னர்கள் ஆகியோரின் கல்வெட்டுகள் மொத்தம் 65 உள்ளன.
# திருவாரூர் தியாகராஜர் கோயில்

## **வன்மீகநாதர் பெருமை**

திருவாரூர் தியாகராஜர் கோயிலில் அமைந்திருக்கும் லிங்கம் புற்றிலிருந்து சுயம்புவாக தோன்றியதாக வழங்கப்படுகிறது. எனவே, அப்பர் சிவபெருமானைப் **புற்றிடங்கொண்டார்** என்ற பெயரால் அழைக்கிறார். இத்தலத்தின் தொன்மையை வியக்கும் அப்பர், சிவனின் திருவிளையாடல்கள் ஒவ்வொன்றையுமாய் சொல்லி, அந்தத் திருவிளையாடல் நடப்பதற்கு முன்பாகவா, அல்லது பின்பாகவா, திருவாரூரில் எழுந்தருளிய நாள் என வினவுகிறார்.
# திருவாரூர் தியாகராஜர் கோயில்

## ஆரூரைப் போற்றும் இலக்கியங்கள்

| தேவாரம்  
திருவாசகம்  
திருவாரூர் மும்மணிக்கோவை  
திருநாட்டுச் சிறப்பு.(பெரிய புராணம்)  
திருவிசைப்பா திருப்பல்லாண்டு  
கந்த புராணம்  
தியாகேசர் தாலாட்டு  
திருவாரூர் புராணம்  
தியாகராஜ லீலை (மீனாட்சி சுந்தரம் பிள்ளையால் தமிழில் யாக்கப்பட்டது) | ஸ்காந்தம்  
அஜபா ரகஸ்யம்  
கமலாலய மகாத்மியம்  
கமலாலய ஸ்துதி  
தியாகராஜ முசுகுந்த சஹஸ்ர நாமாவளி  
நாகர கண்டம்  
முத்துசாமி தீட்சதர் கீர்த்தனம் | சங்கர பல்லக்கி சேவ பிரபந்தம்  
தியாகேச பதமுலு | தியாகராஜ விலாச  
தியாகராஜ தியான | } |
| --- | --- | --- | --- | --- |
# திருவாரூர் தியாகராஜர் கோயில்

## கோயில் அமைப்பு

33 ஏக்கர் நிலப்பரப்பில் அமைந்துள்ள, மிகவும் பிரம்மாண்டமான இக்கோயிலில், 9 ராஜ கோபுரங்கள், 80 விமானங்கள், 12 பெரிய மதில்கள், 13 மிகப்பெரிய மண்டபங்கள், 15 தீர்த்தக்கிணறுகள், 3 நந்தவனங்கள், 3 பெரிய பிரகாரங்கள், 365 லிங்கங்கள் (இவை வருடத்தின் மொத்த நாட்களை குறிப்பதாக சொல்கிறார்கள்), 100க்கும் மேற்பட்ட சன்னதிகள், 86 விநாயகர் சிலைகள், 24க்கும் மேற்பட்ட உள் கோயில்கள் அமைந்துள்ளன. இந்தக் கோயிலை சுற்றிப் பார்க்கவே, முழுமையாக ஒருநாள் ஆகும்.
# திருவாரூர் தியாகராஜர் கோயில்

## மண்டபங்கள்

| **தட்டஞ்சுற்றி மண்டபம்** | தியாகேச வள்ளல் கிருஷ்ணகாந்த சாயரட்சை கண்டருளும் இடம். வல்லப கணபதி பிரதிஸ்டை செய்யப் பெற்றுள்ளார். |  |
| --- | --- | --- |
| **உத்திர பாத மண்டபம்** | பங்குனி உத்திர நன்னாளில் வீதிவிடங்கர் தனது வலப்பாதத்தை காட்டி அருளும் திருமண்டபம். சபாபதி மண்டபம் என்று தற்போது அறியப்படுகிறது. |  |
| **தேவாசிரியன் மண்டபம்** | ஆரூர் பெருமை பகரும் மண்டபம். ஸ்வஸாமி மித்ரர் (சுந்தரர்) திருத்தொண்டத் தொகை பாடியருளிய மண்டபம். |  |
| **இராஐநாரயண மண்டபம்** | திருவாதிரை மகாபிஷேகம் கண்டருளி தியாகேசர் வலப் பாத தரிசணம் அருளும் இடம். |  |
| **சுந்தரர் மண்டபம்** | தியாகேச வள்ளலின் திருமந்திரப் பிரசாதம் (திருநீறு) தயாரிக்கும் மேலான இடம். |  |
| **கமலாம்பிகை மண்டபம்** | கமலாம்பிகை சன்னதிக்கு எதிரே உள்ள முகமண்டபம் ஆகும். உச்சிஸ்ட கணபதி பிரதிஸ்டை செய்யப்பட்டுள்ளார். |  |
| **சந்திரசேகரர் மண்டபம்** | தியாகேச புராணத்தை எடுத்துரைக்கும் சிற்பத்தொகுதியைக் கொண்ட மண்டபம். 15 பிரிவுகளாக இச்சிற்பத் தொகுதியினைப் பகுக்கலாம். | } |
# திருவாரூர் தியாகராஜர் கோயில்

## மன்னர்களின் அரும்பணி

இக்கோயில் இடைக்காலச் சோழர்கள் காலத்தில் கற்கோயிலாக கட்டப்பெற்றதாகும். அதற்கு முன்பு மகேந்திரப் பல்லவன் காலத்தில் செங்கல் கோயிலாக இருந்துள்ளது. சோழப் பேரரசர் கண்டராதித்த சோழரது மனைவியாராகிய செம்பியன் மாதேவியாரால் கட்டப்பெற்ற கற்றளியை உடையது. சோழர்கள் மட்டுமல்லாமல், பல்லவர்கள், பாண்டியர்கள், விஜயநகர், தஞ்சை நாயக்கர்கள் மற்றும் மராத்திய மன்னர்களும் தத்தம் ஆட்சியில் இக்கோயிலுக்கு ஆதரவளித்துள்ளார்கள். மூன்றாம் குலோத்துங்கன் கீழக்கு ராஜ கோபுரத்தை கட்டுவித்தார். அச்சுதப்ப நாயக்கர் வடக்கு ராஜ கோபுரத்தை கட்டுவித்தார்.
# திருவாரூர் தியாகராஜர் கோயில்

## அன்னை கமலாம்மாள் — நீலோத்பலாம்பாள் சந்நிதி

### <u>கமலாம்பிகை (யோக சக்தி)</u>

திருவாரூர் தியாகராஜர் கோயில் அமைந்துள்ள அன்னை கமலாம்பாள் சந்நிதி மிகவும் பெயர்பெற்ற சக்தி தலம் ஆகும். இத்திருக்கோவில் மூன்றாம் பிரகாரத்தின் வடகிழக்கு திசையில் உள்ளது. சந்நிதியில் இரண்டு கால்களையும் மடக்கி யோகினியாய் அன்னை அமர்ந்திருக்கிறார். திருச்சுற்றின் தென்மேற்கு மூலையில் அட்சர பீடம் உள்ளது.  
அன்னையின் அருட்கோலத்தை '<nowiki/>*தியாகேச குறவஞ்சி*' கீழ்கண்டவாறு வர்ணிக்கிறது.<blockquote>விளங்கு தென்னாரூர் வியன்பதி தழைக்க  
உளங்கனிவாக யோகாசனத்தில்  
அண்டருந் துதிக்க அரசிருந்தருள் பூ  
மண்டலம் துதிக்க வளர் பராசக்தி.</blockquote>முத்துசுவாமி தீட்சிதர் அன்னை கமலாம்பாளைத் துதித்து நவாவர்ணக் கீர்த்தனைகளைப் பாடி இருக்கிறார்.
# திருவாரூர் தியாகராஜர் கோயில்

## அன்னை கமலாம்மாள் — நீலோத்பலாம்பாள் சந்நிதி

### <u>நீலோத்பலாம்பாள் (போக சக்தி)</u>

இத்திருக்கோவில், இரண்டாம் பிராகரத்தின் வடபுறம் கொடிமரத்தின் எதிரே அமைந்துள்ளது. தென்மொழியில் அல்லியங்கோதை என்னும் திருப்பெயரோடு விளங்குகிறாள். இரண்டு திருக்கைகளோடு, இடக்கை சேடிப்பெண் சமந்திருக்கும் முருகனின் சிரசை தீண்டிய வண்ணம் உள்ளது. இதே போன்று உற்சவ மூர்த்தியும் இருப்பது சிறப்பு. இச்சந்நிதியின் முகமண்டபத்தில் தியாகேசர் சோமாசி யாகத்திற்கு செல்லுதல், மாணிக்க நாச்சியருக்கு அருள் புரிதல், மராத்திய மன்னர் வீதிவிடங்கனை வணங்குதல் போன்ற பல மராத்திய ஓவியங்கள் உள்ளன.
# திருவாரூர் தியாகராஜர் கோயில்

## திருவாரூர் ஆழித்தேர்

"ஆழித்தேர் வித்தகனை நான் கண்ட தாரூரே" என்பது அப்பர் தம் வாக்கு. ஆசியாவிலயே மிகப் பெரிய தேர் திருவாரூர் ஆழித்தேர் ஆகும்.  
ஒவ்வொரு ஆண்டும் மார்ச் மாதம் நடைபெறும் தேர்த்திருவிழா மிகவும் பெயர் பெற்றது. "திருவாரூர் தேரழகு" என்று சிறப்பிட்டுச்சொல்லும் அளவிற்கு புகழ் பெற்றது. இத்திருவிழாவில் கலந்து கொள்ளும் பக்தர்களும் பொதுமக்களும் தேரினைக் கோயிலைச் சுற்றி உள்ள வீதிகளில் இழுத்து வருவார்கள்.  
யஜூர் வேதத்தில் ஸ்ரீ ருத்ரத்தில் தியாகேசர் <blockquote>**ரதிப்யோ ரதேப்யச்ச வோநமோ நமோ ரதேப்ய: ரதபதிப்யச்ச வோநமோ நமோ:** </blockquote>தேராகவும் தேர்த் தலைவனாகவும் உள்ள சிவபெருமான் எனக் குறிப்பிடப்படுகிறார் என்பது திருவாரூரின் தொன்மையை உணர்த்தும்.  
1000 ஆண்டுகளுக்கு முன்பிருந்தே நடைப்பெற்ற தேர்த்திருவிழா, 1927ஆம் ஆண்டு ஆழித்தேரோட்டத்தின்போது தேர் முற்றிலும் எரிந்துவிட்டது. கமல வசந்த வீதிவிடங்கப் பெருமானை முத்துக் கொத்தனார் என்பவர் காப்பாற்றினார்.  
நின்றுபோன தேர்த் திருவிழா, பிறகு 1930 ஆம் ஆண்டு புதிய தேர் உருவாக்கப்பட்டு மீண்டும் தேரோட்டம் 1948ஆம் ஆண்டு வரை நடைபெற்றது. பிறகு 1970ஆம் ஆண்டு மு. கருணாநிதி மற்றும் வடபாதிமங்கலம் தியாகராஜ முதலியார் முயற்சியால் ஆழித் தேரோட்டம் நடைபெறத் தொடங்கியது.  
ஆழித்தேரின் உயரம் 96 அடி ஆகும். இது வீதிவிடங்கன் 96 தத்துவங்களைக் கடந்தவன் என்று குறிக்கிறது. தேரின் மேல் பகுதி கமலவடிவமாக காட்சி அளிக்கும்.
# திருவாரூர் தியாகராஜர் கோயில்

## அமைவிடம்

மயிலாடுதுறை - திருவாரூர், தஞ்சாவூர் - நாகப்பட்டிணம், காரைக்குடி - திருத்துறைப்பூண்டி - திருவாரூர் இரயில்பாதையில் உள்ள நிலையம். தஞ்சாவூர், கும்பகோணம், மன்னார்குடி, மயிலாடுதுறை, திருத்துறைப்பூண்டி, காரைக்கால் ஆகிய இடங்களிருந்து பஸ் வசதி உள்ளது.
# திருவாரூர் தியாகராஜர் கோயில்

## திருத்தலப் பாடல்கள்

- இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருநாவுக்கரசர் பாடிய பதிகம் மொத்தம் 21 சில  
<blockquote>
*மெய்யெலாம் வெண்ணீறு சண்ணித்த *  
*மேனியான் தாள்தொ ழாதே*  
*உய்யலா மென்றெண்ணி உறிதூக்கி *  
*யுழிதந்தென் உள்ளம் விட்டுக்*  
*கொய்யுலா மலர்ச்சோலைக் குயில்கூவ*  
*மயிலாலும் ஆரூ ரரைக்*  
*கையினாற் றொழா தொழிந்து*  
*கனியிருக்கக் காய்கவர்ந்த கள்வனேனே.*
</blockquote>  
திருஞானசம்பந்தர் பாடிய பதிகம் மொத்தம்-5  
<blockquote>
*சித்தம் தெளிவீர்காள், அத்தன் ஆரூரைப்*  
*பத்தி மலர்தூவ, யாகுமே.*  
*பிறவி யறுப்பீர்காள், அறவன் ஆரூரை*  
*மறவா தேத்துமின், துறவி யாகுமே.*  
*துன்பந் துடைப்பீர்காள், அன்பன் அணியாரூர்*  
*நன்பொன் மலர்தூவ, இன்ப மாகுமே.*  
*உய்ய லுறுவீர்காள், ஐயன் ஆரூரைக்*  
*கையி னாற்றொழ, நையும் வினைதானே.*
</blockquote>  
சுந்தரர் பாடிய பதிகம் மொத்தம்-8  
<blockquote>
*இறைகளோ டிசைந்த இன்பம்*  
*இன்பத்தோ டிசைந்த வாழ்வு*  
*பறைகிழித் தனைய போர்வை*  
*பற்றியான் நோக்கி னேற்குத்*  
*திறைகொணர்ந் தீண்டித் தேவர்*  
*செம்பொனும் மணியும் தூவி*  
*அறைகழல் இறைஞ்சும் ஆரூர்*  
*அப்பனே அஞ்சி னேனே.*
</blockquote>திருவாசகத்தில் திருப்புலம்பல் என்ற பகுதி திருவாரூரில் பாடப்பெற்றதாகும். அது அன்றி ஆறு இடங்களில் திருவாரூர் குறிப்பிடப்பட்டுள்ளது. பன்னிரு திருமுறைகளிலும் பாடப்பெற்ற ஒரே தலம்.
# திருவாரூர் தியாகராஜர் கோயில்

## குடமுழுக்கு

இக்கோயிலில் நவம்பர் 8, 2015 அன்று குடமுழுக்கு நடைபெற்றது.
# திருமயானம் பிரம்மபுரீஸ்வரர் கோயில்

**திருமயானம் பிரம்மபுரீஸ்வரர் கோயில்** தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 48ஆவது சிவத்தலமாகும். ஒன்றாகும். இத்தலமே கடவூர் மயானம் எனப்படுகிறது. சிவனின் ஐந்து மயானத் தலங்களில் ஒன்றாகும். ஆதி திருக்கடையூர் என்பதும் இத்தலமேயாகும்.
# திருமயானம் பிரம்மபுரீஸ்வரர் கோயில்

## அமைவிடம்

சம்பந்தர், அப்பர், சுந்தரர் மூவரதும் பாடல் பெற்ற இத்தலம் மயிலாடுதுறை மாவட்டத்தில் மயிலாடுதுறை வட்டத்தில் திருக்கடையூர் அமிர்தகடேஸ்வரர் ஆலயத்தின் கிழக்கு கோபுர வாயிலில் இருந்து 2 கி.மீ. தொலைவில் அமைந்துள்ளது.
# திருமயானம் பிரம்மபுரீஸ்வரர் கோயில்

## இறைவன், இறைவி

இக்கோயிலில் உள்ள இறைவன் பிரம்மபுரீசுவரர், இறைவி மலர்க்குழல் மின்னம்மை.
# திருமயானம் பிரம்மபுரீஸ்வரர் கோயில்

## அமைப்பு

பிரம்மபுரி, வில்வராண்யம், கடவூர் மயானம், பிரம்மபுரம், சிவவேதபுரி, திருமெய்ஞானம் என்ற பெயர்களில் இத்தலம் அழைக்கப்படுகிறது. தல மரமான கொன்றை மரம் கோயிலின் வட புற நுழைவாயிலில் உள்ளது. கோயிலின் தென் புறத்தில் கோயிலின் குளமான பிரம்ம தீர்த்தம் உள்ளது. நுழைவாயிலை அடுத்து உள்ளே செல்லும்போது கோபுரம் உள்ளது. அடுத்து பலி பீடமும் நந்தியும் உள்ளன. அதற்கடுத்து முன்மண்டபம் உள்ளது. மூலவர் சன்னதியின் வட புறத்தில் தென் முகமாக சிங்காரவேலர் சன்னதி உள்ளது. அச்சன்னதியில் சிங்காரவேலர் வள்ளி தெய்வானையுடன் அமர்ந்த கோலத்தில் உள்ளார். அவருடைய கையில் வில்லும், வேலும் உள்ளது. இம்மண்டபத்தினை அடுத்து மூலவர் சன்னதி உள்ளது. அந்த சன்னதிக்கு முன்பாக நந்தியும், பலிபீடமும் உள்ளன. வாயிலின் இரு புறமும் துவாரபாலகர்கள் உள்ளனர். கோஷ்டத்தில் விஷ்ணு துர்க்கை, பைரவர், பிரம்மா, லிங்கோத்பவர், தட்சிணாமூர்த்தி ஆகியோர் உள்ளனர். திருச்சுற்றில் பைரவர், காசி விசுவநாதர், நால்வர் ஆகியோர் உள்ளனர். சூரியன் உள் திருச்சுற்றின் கீழ் புறத்தில் மேற்கு முகமாக உள்ளார். சண்டிகேஸ்வரர் உள் திருச்சுற்றில் தனிச் சன்னதியில் உள்ளார். விநாயகர் சன்னதி திருச்சுற்றில் உள்ளது. அம்பாள், சுவாமி சன்னதிக்கு எதிர்ப் புறமாக கிழக்கு நோக்கி தனிச் சன்னதியில் கொண்டுள்ளார்.
# திருமயானம் பிரம்மபுரீஸ்வரர் கோயில்

## சிறப்பு

மார்க்கண்டேயர் வழிபட்ட சிவத்தலங்களுள் இத்தலம் 107 வது தலம். இத்தலத்திலிருந்து திருக்கடவூர் அமிர்தகடேசுவரர் கோயில் இறைவனாரின் திருமஞ்சனத்திற்குரிய அபிஷேக தீர்த்தம் கொண்டு செல்லப்படுகிறது. இத்தலத்தில் சிவன் பிரம்மனை நீறாக்கி மீண்டும் உயிர்ப்பித்து அவருக்குப் படைப்புத் தொழிலை அருளினார் என்பது தொன்நம்பிக்கை.
# திருமயானம் பிரம்மபுரீஸ்வரர் கோயில்

## திருஞானசம்பந்தர் தேவாரம்

<poem>
<small>''"பாசமான களைவார் பரிவார்க்கு அமுதம் அனையார்
ஆசைதீரக் கொடுப்பார் அலங்கல் விடைமேல் வருவார்
காசை மலர் போல் மிடற்றார் கடவூர் மயானம் அமர்ந்தார்
பேசவருவார் ஒருவர் அவர் எம்பெருமான் அடிகளே"</small>
''</poem>
# திருமயானம் பிரம்மபுரீஸ்வரர் கோயில்

## விழாக்கள்

மார்க்கண்டேயருக்காக நாள்தோறும் சிவபூஜை செய்ய காசி கங்கை தீர்த்தத்தை திருக்கடவூர் மயானத்துப் பெரிய பெருமான் திருமயானத்தில் வரவழைத்துக் கொடுத்து அருளினார். அந்த தீர்த்தம் வந்த நாள் பங்குனி மாதம் அமாவாசை கழித்த மூன்றாம் நாள் வளர்பிறை அசுபதி நட்சத்திரம் ஆகும். இந்த தீர்த்தத்தில் நீராடும் விழா இக்கோயிலில் பெரிய விழாவாகக் கொண்டாடப்படுகிறது.வைகாசி விசாகம், மார்கழி திருவாதிரை, தைப்பூசம், மாசி சிவராத்திரி, பங்குனி அசுபதி புனித நீர் பெருவிழா உள்ளிட்ட பல விழாக்கள் இக்கோயிலில் கொண்டாடப்படுகின்றன.
# திருவாலங்காடு (மயிலாடுதுறை)

**திருவாலங்காடு** (Thiruvalangadu) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.  
'திருவாலங்காடு' காவிரி ஆற்றின் தென்கரையில், மயிலாடுதுறை - கும்பகோணம் சாலை மார்க்கத்தில் அமைந்திருக்கிறது. மயிலாடுதுறையிலிருந்து 13 கி.மீ. தூரத்திலும், கும்பகோணத்திலிருந்து 25 கி.மீ. தூரத்திலும் இவ்வூர் அமைந்திருக்கிறது. திருவாலங்காட்டில் பிரசித்திப் பெற்ற வட ஆரண்யேசுவரர் சிவன் கோயில் அமைந்திருக்கிறது. அம்மன் பெயர் வண்டார் குழலி. இங்கு காவிரி ஆற்றிலிருந்து 'விக்கிரமனாறு' என்ற புதிய கிளை ஆறு பிரிகிறது.  
இங்கு காவிரி ஆற்றின் கரையில்தான், அப்பைய தீக்ஷிதரின் அதிஷ்டானம் இருக்கிறது.  
திருவாலங்காட்டில் மாரியம்மன் கோவில், காளி கோயில், கன்னியம்மன் கோயில், பிள்ளையார் கோயில் இருக்கின்றனர்.
# திருவாலங்காடு (மயிலாடுதுறை)

## நிருவாகத் தகவல்

மாவட்டம்: மயிலாடுதுறை  
வட்டம்: குத்தாலம்  
அஞ்சல்: திருவாலங்காடு
மக்கள் தொகை: 2011 கணக்கெடுப்பின்படி திருவாலங்காட்டில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.
# திருவாலங்காடு (மயிலாடுதுறை)

## திருக்கஞ்சனூர் சப்தஸ்தானம்

திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.
# திருவாலங்காடு (மயிலாடுதுறை)

## அமைவிடம்

இந்த ஊர் மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது.
# திருவாலங்காடு (மயிலாடுதுறை)

## அண்மையிலுள்ள நகரங்கள்

மயிலாடுதுறை, கும்பகோணம்
குத்தாலம், ஆடுதுறை, திருவாவடுதுறை, கோவிந்தபுரம், திருவிடைமருதூர், திருபுவனம்.
# திருவாலங்காடு வடாரண்யேசுவரர் கோயில்

**திருவாலங்காடு வட ஆரண்யேஸ்வரர் கோயில்** திருநாவுக்கரசர், சம்பந்தர், சுந்தரர் ஆகியோரால் தேவாரம் பாடல் பெற்ற சிவாலயமாகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.
# திருவாலங்காடு வடாரண்யேசுவரர் கோயில்

## இறைவன், இறைவி

இச்சிவாலயத்தின் மூலவர் வட ஆரண்யேஸ்வரர், தாயார் வண்டார்குழலி.
# திருவாலங்காடு வடாரண்யேசுவரர் கோயில்

## அமைவிடம்

இச்சிவாலயம் தமிழ்நாடு திருவள்ளூர் மாவட்டத்திலுள்ள திருவாலங்காடு எனும் ஊரில் அமைந்துள்ளது.
# திருவாலங்காடு வடாரண்யேசுவரர் கோயில்

## திருவிழா

மார்கழி திருவாதிரை இங்கு மிக சிறப்பு. இது தவிர சிவனுக்குரிய அனைத்து விசேஷங்களும் இங்கு கொண்டாடப்படுகிறது. பங்குனி உத்திரத்திற்கு 10 நாட்கள் பிரம்மோற்சவம் பங்குனி சுவாதி நட்சத்திரத்தன்று காரைக்கால் அம்மையார் ஐக்கிய விழா நடைபெறுகிறது
# திருவாலங்காடு வடாரண்யேசுவரர் கோயில்

## தல சிறப்பு

சிவபெருமான் சுயம்பு மூர்த்தியாக அருள்பாலிக்கிறார். நடராஜ பெருமான் நித்தமும் நடமாடும் ஐம்பெரும் அம்பலங்களில் **ரத்தின சபை** ஆகும். இறைவனால் அம்மையே என அழைக்கப்பெற்று சிறப்பிக்க பெற்ற காரைக்கால் அம்மையார், தன் தலையால் நடந்து வந்து நடராஜரின் திருவடியின் கீழிருந்து, சிவனின் ஆனந்த இன்ப வெள்ளத்தில் திளைத்திருக்கும் திருக்கோயில் இது. அம்மனின் சக்தி பீடங்களில் இது காளி பீடம்.
# திருவாலங்காடு வடாரண்யேசுவரர் கோயில்

## திறக்கும் நேரம்

காலை 6 மணி முதல் இரவு 8 மணி வரை நடை திறந்து இருக்கும்.
# திருவாலங்காடு வடாரண்யேசுவரர் கோயில்

## பொது தகவல்

முன் காலத்தில் ஆலமரக்காடாக இருந்து அதில் இறைவன் சுயம்புவாக தோன்றி, நடனம் செய்த படியால் இத்தல இறைவன் வட ஆரண்யேஸ்வரர் என்றழைக்கப்படுகிறார்.
# திருவாலங்காடு வடாரண்யேசுவரர் கோயில்

## பிரார்த்தனை

நடனக்கலைகளில் தேர்ச்சி பெற விரும்புவர்கள் வணங்க வேண்டிய தலம். கணவன் மனைவிக்கிடையே ஒற்றுமையை பலப்படுத்தும் தலம்.
# திருவாலங்காடு வடாரண்யேசுவரர் கோயில்

## நேர்த்திக்கடன்

சிவனுக்கு அபிஷேக ஆராதனை செய்தல்.
# திருவாலங்காடு வடாரண்யேசுவரர் கோயில்

## தலபெருமை

காரைக்கால் அம்மையார் அருளிய மூத்த திருப்பதிகம் பெற்ற சிறப்புடையது. தாமரை மலர் விரித்தாற் போல் அமைந்து அதன் மேல் அமைந்துள்ள "கமலத்தேர்" இங்கு தனி சிறப்பு.
# திருவாலங்காடு வடாரண்யேசுவரர் கோயில்

## தல வரலாறு

சும்பன், நிசும்பன் என்ற இரு அசுரர்கள் ஆலமரங்கள் அதிகமாக உள்ள காட்டில் தங்கி தேவர்களுக்கும் மனிதர்களுக்கும் துன்பம் விளைவித்து வந்தனர். இதனால் பாதிப்படைந்தவர்கள் சிவ பார்வதியிடம் சென்று முறையிட்டனர். பார்வதி தேவி தன் பார்வையால் காளியை தோற்றுவித்து அரக்கர்களை அழித்து விட்டு, அவளையே ஆலங்காட்டிற்கு தலைவியாக்கினாள். அரக்கர்களை அழித்து அவர்களது ரத்தத்தை உண்ட காளி, பல கோர செயல்களை புரிந்தாள். இதனால் முஞ்சிகேச கார்க்கோடக முனிவரின் வேண்டுகோளுக்கிணங்க சிவன் கோர வடிவம் கொண்டு ஆலங்காட்டை அடைந்தார். அவரை கண்ட காளி, "நீ என்னுடன் நடனமாடி வெற்றிபெற்றால் இந்த ஆலங்காட்டை ஆளலாம்" என்றாள். சிவனும் காளியுடன் ஊர்த்துவ தாண்டவம் ஆடினார். அப்போது தன் காதில் இருந்த மணியை கீழே விழவைத்து, பின் அதை தன் இடக்கால் பெருவிரலால் எடுத்து மீண்டும் தன் காதில் பொருத்தினார்.  
இதைக்கண்ட காளி, இது போன்ற தாண்டவம் தன்னால் ஆட இயலாது என தோற்று விடுகிறாள். அப்போது காளியின் முன் இறைவன் தோன்றி, "என்னையன்றி உனக்கு சமமானவர் வேறு யாரும் கிடையாது. எனவே இத்தலத்தில் என்னை வழிபாடு செய்ய வருபவர்கள், முதலில் உன்னை வழிபாடு செய்த பின் என்னை வழிபட்டால் தான் முழு பலன் கிடைக்கும்" என்று வரமளித்தார். அன்றிலிருந்து காளி தனி கோயில் கொண்டு அருள்பாலிக்கிறாள்.
# திருமங்கலம் பத்திரகாளி மாரியம்மன் கோவில்

**ஸ்ரீ பத்திரகாளி மாரியம்மன் திருக்கோவில்** தமிழகத்தின் மதுரை மாவட்டத்தின் தென்கோடி எல்லையாக அமைந்துள்ள திருமங்கலம் நகரில் உள்ளது. இது திருமங்கலத்தில் தெற்கில் குண்டாற்றின் கரையோரம் அமைந்துள்ளது. மதுரை மாவட்டத்திலுள்ள பழமையான கோயில்களுள் இதுவும் ஒன்றாகும். இந்தக் கோயிலில் வழிபட்டுச் செல்பவர்களுக்கு அம்மை உட்பட அனைத்து விதமான நோய்களும் நீங்கும் என்கிற நம்பிக்கை இந்தப் பகுதி மக்களிடம் இருக்கிறது.
# திருமங்கலம் பத்திரகாளி மாரியம்மன் கோவில்

## தலவரலாறு

இருநூற்றாண்டுகளுக்கு முன்பு வரை திருமங்கலம் பாண்டிய குல க்ஷத்ரிய நாடார் இன மக்களின் முயற்சியால், அவர்களுக்கென்று ஒரு மாரியம்மன் கோவில், சில மளிகைக் கடைகள், கல்வி நிறுவனங்கள் என தானே நிறுவினர். அப்படி 18ம் நூற்றாண்டின் இடையில் நிறுவப்பட்டது தான், மதுரை மாவட்டம் திருமங்கலத்திலுள்ள பத்திரகாளி மாரியம்மன் கோவில்.  
ஆரம்பத்தில் தற்போதய திருமங்கலம் பள்ளிக்கூடத் தெருவில் தண்டல்முறை எனும் இடத்தில் சிறு விநாயகர் கோவிலாக இருந்து வந்தது. பின்னர், நாடார் சமூக மக்களின் நிலத்தைப் பெற்று அதனை கோவில் கட்ட தானமாக நல்லதம்பி நாடார் என்பவர் வழங்கினார். இங்கு கோவிலை உருவாக்க அடித்தளம் தோண்டும்போது கிடைக்கப் பெற்ற விநாயகர், அகோர வீரபத்திரர் ஆகியவற்றோடு மூலவராக மாரியம்மன், முருகர், தண்டாயுதபாணி, விசாலாட்சி சமேத காசி விசுவநாதரைக் கொண்டு 1872ம் ஆண்டு சித்திரை மாதம் 11ம் நாள், கோவிலின் முதல் குடமுழுக்கு நடைபெற்றது. கோயிலுக்கான இடத்தை தானமாக அளித்த நல்லதம்பி நாடார் மற்றும் அவரது துணைவியாரின் சிலைகள், கோவில் கொடிமரத்தின் வலதுபுறமுள்ள தூணில் அமைத்தனர். பின்னர் வந்த ஆண்டுகளில், அன்றைய கோவில் தர்மகர்த்தா P.P. பூச்சி நாடார், கோவிலுக்கு பின்புறம் செயல்பட்டு வந்த தனது சுருட்டுப் பேட்டையை தானமாக அளித்ததில் கோவில் மேலும் விரிவடைந்தது.  
இக்கோவிலை கட்டுவதற்கு, இதே ஊரில் உள்ள பழைய மாரியம்மன் கோவிலில் இருந்து பிடி மண் எடுத்து வந்ததாக கூறப்படுகிறது.
# திருமங்கலம் பத்திரகாளி மாரியம்மன் கோவில்

## தலவரலாறு

### குடமுழுக்கு

இக்கோவிலில் இதுவரை ஆறு குடமுழுக்கு நிகழ்ச்சிகள் நடைபெற்றுள்ளது. 1850ம் ஆண்டு இக்கோவில் கட்ட ஆரம்பித்து 3 பலிபீடங்களுடன் 1852ம் ஆண்டு முதல் செயல்பட்டு வருகிறது. பின்னர் 1872ம் ஆண்டு சித்திரை மாதம் 11ம் நாள் கோயிலின் முதல் குடமுழுக்கு நடைபெற்றது. பின்னர் 1922ம் ஆண்டு இரண்டாவது குடமுழுக்கும், 1934ல் மூன்றாவது குடமுழுக்கும், 1964ம் ஆண்டு தை மாதம் 20ம் நாள் நான்காவது குடமுழுக்கும், 1994ம் ஆண்டு சித்திரை மாதம் 11ம் நாள் ஐந்தாவது குடமுழுக்கும், 2007ம் ஆண்டு பங்குனி மாதம் 22ம் நாள் ஆறாவது குடமுழுக்கும் நடைபெற்றது.
# திருமங்கலம் பத்திரகாளி மாரியம்மன் கோவில்

## அம்மனின் அமைப்பு

பொதுவாக கோயில்களில் மாரியம்மன் இடது காலை மடித்து வலது காலை ஊன்றியபடிதான் இருக்கும். ஆனால் இந்தக் கோயிலில் இருக்கும் மாரியம்மனோ வலது காலை மடித்து இடது காலை ஊன்றியிருக்கிறார். இந்த அமைப்பு இங்கிருக்கும் மாரியம்மனின் சிறப்பம்சம்.
# திருமங்கலம் பத்திரகாளி மாரியம்மன் கோவில்

## துதிகள்

### விநாயகர் துதி

<small>*(வெண்பா)*</small>
# திருமங்கலம் பத்திரகாளி மாரியம்மன் கோவில்

## துதிகள்

### பத்திரகாளி மாரியம்மன் துதி

<small>*(எண்சீர் ஆசிரிய விருத்தம்)*</small>
# திருமங்கலம் பத்திரகாளி மாரியம்மன் கோவில்

## துதிகள்

### பரிவார தேவதைகள் துதி

<small>*(பதினான்கு சீர் ஆசிரிய விருத்தம்)*</small>
# திருமங்கலம் பத்திரகாளி மாரியம்மன் கோவில்

## கோயில் அமைந்துள்ள இடம்

வைகையாற்றின் கிளை நதியான திருமங்கலம் விழியாக பாயும் குண்டாற்றின் கிழக்கு ஆற்றங்கரையில் கோவில் அமைந்துள்ளது. இந்தக் கோயில் வடக்கு திசையை பிராதான வாயிலாகவும், கிழக்கு திசையை உற்சவர் வெளியேறும் வாயிலாகக் கொண்டு, திராவிடக் கட்டிடக்கலை அமைப்பில் காணப்படுகின்றது.
# திருமங்கலம் பத்திரகாளி மாரியம்மன் கோவில்

## திருமங்கலம் பெயர்க்காரணம்

மீனாட்சியை திருமணம் செய்ய, கயிலையில் இருந்த சிவன் மதுரைக்கு வந்தார். அவர்களின் திருமணம் மதுரையில் நடந்தது. திருமணத்திற்கு முன்பு, தேவர்கள் மதுரை அருகிலுள்ள ஒரு பகுதிக்கு வந்து, பொன்னை உருக்கி மாங்கல்யம் செய்தனர். மாங்கல்யம் செய்வதற்கு முன்பு, சிவனை வழிபட தேவர்கள் விரும்பினர். அவர்களின் விருப்பத்தை உணர்ந்த சிவன், இவ்விடத்தில் தனது திருமணத்திற்கு முன்பே பார்வதி சமேதராக எழுந்தருளி காட்சி தந்தார். இங்கு திருமாங்கல்யம் செய்யப்பட்டதால், இப்பகுதியை தேவர்கள் "திருமாங்கல்யபுரம்' என அழைத்தனர். காலப் போக்கில் "திருமங்கலம்' என பெயர் மாறியது  
மேற்படி கதைக்கு எந்த ஆதாரமும், ஆவணமும் இல்லை. புணையப்படும் வரலாறு!
https://kidcha.blogspot.com/2015/12/blog-post.html?m=1
# திருமங்கலம் பத்திரகாளி மாரியம்மன் கோவில்

## திருவிழாக்கள்

இக்கோவில் நடக்கும் ஒவ்வொரு திருவிழாவும் பிரசித்தம்.
# திருமங்கலம் பத்திரகாளி மாரியம்மன் கோவில்

## திருவிழாக்கள்

### வைகாசி திருவிழா

வைகாசி மாத அம்மாவாசையைத் தொடர்ந்து வரும் ஞாயிற்றுக்கிழமையன்று முதல் 13நாட்கள் வரை நடக்கும் திருவிழா வைகாசித் திருவிழாவாக கொண்டாடப்படுகிறது. இதுவே இக்கோவிலின் முக்கிய திருவிழாவாகும். கொடியேற்றத்திற்கு முந்தய ஞாயிற்றுக்கிழமை இரவு திருவிழாவிற்கான பூச்சொரிதல் விழா நடைபெறும்.
</>]]
</>]]  
| 1ம் நாள் | ஞாயிறு | கெடியேற்றம் | சிம்ம வாகனத்தில்
மாரியம்மன் நகர்வலம் |  |
| --- | --- | --- | --- | --- |
| 2ம் நாள் | திங்கள் | வெள்ளிச் சப்பரத்தில்
மாரியம்மன் நகர்வலம் | பூத வாகனத்தில்
மாரியம்மன் நகர்வலம் |  |
| 3ம் நாள் | செவ்வாய் | வெள்ளிச் சப்பரத்தில்
மாரியம்மன் நகர்வலம் | அன்ன வாகனத்தில்
மாரியம்மன் நகர்வலம் |  |
| 4ம் நாள் | புதன் | வெள்ளிச் சப்பரத்தில்
மாரியம்மன் நகர்வலம் | காமதேனு வாகனத்தில்
மாரியம்மன் நகர்வலம் |  |
| 5ம் நாள் | வியாழன் | வெள்ளிச் சப்பரத்தில்
மாரியம்மன் நகர்வலம் | பெரிய குதிரை வாகனத்தில்
மாரியம்மன் நகர்வலம் |  |
| 6ம் நாள் | வெள்ளி | வெள்ளிச் சப்பரத்தில்
பத்திரகாளியம்மன்,
மாரியம்மன் நகர்வலம் | பெரிய ரிசப வாகனத்தில் பத்திரகாளியம்மன் மற்றும்
சிறிய ரிசப வாகனத்தில் மாரியம்மன் நகர்வலம்
**சமணர் கழுவேற்ற லீலை** |  |
| 7ம் நாள் | சனி | வெள்ளிச் சப்பரத்தில்
மாரியம்மன் நகர்வலம் | பூப்பல்லக்கில்
மாரியம்மன் நகர்வலம் |  |
| 8ம் நாள் | ஞாயிறு | தண்டிகையில்
மாரியம்மன் நகர்வலம் | **மாலை**: ஊஞ்சல்
**இரவு**: பூச்சப்பரத்தில் நகர்வலம் |  |
| 9ம் நாள் | திங்கள் | _ | **மாலை**: முளைப்பாரிகை
**இரவு**: நாக வாகனத்தில் மாரியம்மன் நகர்வலம் |  |
| 10ம் நாள் | செவ்வாய் | வெள்ளிச் சப்பரத்தில்
பத்திரகாளியம்மன்,
மாரியம்மன் நகர்வலம் | வெள்ளி சிம்ம வாகனத்தில் பத்திரகாளியம்மன் மற்றும்
சிறிய குதிரை வாகனத்தில் மாரியம்மன் நகர்வலம் வந்து
கோவில் முன்பு **சூரசம்ஹாரம்** நடைபெறும் |  |
| 11ம் நாள் | புதன் | வெள்ளிச் சப்பரத்தில்
மாரியம்மன் நகர்வலம் | பத்தியுலாத்துதல் (**மாவிளக்கு**) |  |
| 12ம் நாள் | வியாழன் | வெள்ளிச் சப்பரத்தில்
மாரியம்மன் நகர்வலம் | யானை வாகனத்தில்
மாரியம்மன் நகர்வலம் |  |
| 13ம் நாள் | வெள்ளி | சிறிய குதிரை வாகனத்தில்
மாரியம்மன் நகர்வலம் | **மாலை**: ஆயிரம்பொன் சப்பரத்தில் குண்டாற்றில் எழுந்தருளள்
**இரவு**: பழைய மாரியம்மன் கோவிலில் தசாவதாரக்காட்சி
**மறுநாள் காலை**: கொடியிறக்கம் | } |
திருவிழாவின் 5ஆம் நாளான குதிரையோட்டம், 6ஆம் நாளான சமணர் கழுவேற்றம், 9ம் நாளான முளைப்பாரிகை, 10ம் நாளான சூரசம்ஹாரம், 13ம் நாளான அம்மன் குண்டாற்றில் எழுந்தருளுவதும் முக்கிய நிகழ்ச்சிகளாகும். இப்பதிமூன்று நாட்களிலும்இ கோயிலுக்கு அருகில் அமைத்துள்ள பி.கே.என் பெண்கள் மேல்நிலை பள்ளி வளாகத்தில் பொருட்காட்சி மற்றும் கலை நிகழ்ச்சிகள் (பாட்டு கச்சேரி, ஆடல் பாடல், பட்டி மன்றம்) நடை பெறும்.
# திருமங்கலம் பத்திரகாளி மாரியம்மன் கோவில்

## திருவிழாக்கள்

### நவராத்திரி திருவிழா

புரட்டாசி மாதத்தில் **நவராத்திரி கொலு**. திருவிழா தொடங்கிய ஒவ்வொரு நாளும் ஒவ்வொரு அலங்காரத்தில் மாரியம்மன் அலங்கரிக்கப்பட்டு மாலை முதல் இரவு வரை ஓதுவார்களால் மந்திரங்கள் ஓதப்படும். விழாவன் கடைசி நாளான விஜயதசமியன்று மாரியம்மன் புறப்பாடாகி, இங்குள்ள பி.கே.என் ஆண்கள் மேல்நிலைப் பள்ளியிலுள்ள வன்னி மரத்தடியில் அம்பு போடும் நிகழ்ச்சி நடைபெறும்.
</>]]
| 1ம் நாள் | மீனாட்சி அலங்காரம் |  |
| --- | --- | --- |
| 2ம் நாள் | இராஜ இராஜேஸ்வரி அலங்காரம் |  |
| 3ம் நாள் | அன்னபூரணி அலங்காரம் |  |
| 4ம் நாள் | சரசுவதி அலங்காரம் |  |
| 5ம் நாள் | கிருஷ்னர் அலங்காரம் |  |
| 6ம் நாள் | மீனாட்சி திருக்கல்யாணம் |  |
| 7ம் நாள் | இராஜாங்கம் அலங்காரம் |  |
| 8ம் நாள் | மகிஷாசுரமர்த்தினி அலங்காரம் |  |
| 9ம் நாள் | சிவ பூசை |  |
| 10ம் நாள் | அம்பு போடும் நிகழ்ச்சி | } |
# திருமங்கலம் பத்திரகாளி மாரியம்மன் கோவில்

## திருவிழாக்கள்

### பெரிய கார்த்திகைத் திருவிழா

</>]]
கார்த்திகை மாதத்தில் **தீப உற்சவம்**. கார்த்திகை தீபதினத்தன்று மாலை வள்ளி தெய்வாணை சமேதராய் முருகர் வெள்ளி மயில் வாகனத்தில் அலங்காரம் செய்யப்பட்டு கோவிலின் வடக்கு வாசலில் உள்ள ஆறுகால் மண்டபத்தில் எழுந்தருளுவார். பின்னர் கோவிலின் முன்புள்ள திடலில் சொக்கப்பனை கொளுத்தப்பட்டு சுவாமி நகர்வலம் நடைபெறும்
# திருமங்கலம் பத்திரகாளி மாரியம்மன் கோவில்

## திருவிழாக்கள்

### திருவாதிரை திருவிழா

மார்கழி மாதத்தில் வரும் பவுர்னமியன்று திருவாதிரை திருவிழா கொண்டாடப்படுகிறது. அன்று காலை விடியும் முன்பு, கோவிலின் உள் மணடபத்தில் பத்திரகாளியம்மன் சிம்ம வாகனத்திலும் மற்றும் மாரியம்மன் ரிஷப வாகனத்திலும் அலங்காரமாகி பூசை நடைபெற்று பிராசதமாக திருவாதிரைக் களி தரப்படும். பின்னர் இரு அம்மனும் செவ்வந்திப் பூக்களால் அலங்கரிக்கப்பட்ட சப்பரத்தில் புறப்பாடாகி நகர்வலம் வருவர். சுவாமி கோவில் வந்தடைந்தவுடன் செவ்வந்திப் பூக்கள் மக்களுக்கு விநியோகம் செய்யப்படும். இதனால் இத்திருவிழாவை, **செவ்வந்திப்பூ திருவிழா** என்று அவ்வூர் மக்கள் கூறுகின்றனர்.
# திருமங்கலம் பத்திரகாளி மாரியம்மன் கோவில்

## திருவிழாக்கள்

### தைப்பூசத் திருவிழா

தை மாதத்தில் வரும் பவுர்னமியன்று தைப்பூசத் திருவிழா கொண்டாடப்படுகிறது. தைப்பூசத்தன்று மாலை வள்ளி தெய்வாணை சமேதராய் முருகர் வெள்ளி மயில் வாகனத்தில் அலங்காரம் செய்யப்பட்டு கோவிலின் கிழக்கு வாசலில் எழுந்தருளுவார். பின்னர் உற்சவருக்கு பூசை நடைபெற்று சுவாமி நகர்வலம் நடைபெறும்.
# திருமங்கலம் பத்திரகாளி மாரியம்மன் கோவில்

## திருவிழாக்கள்

### பங்குனி உத்திரத் திருவிழா

பங்குனி மாதத்தில் வரும் பவுர்னமியன்று பங்குனி உத்திரத் திருவிழா கொண்டாடப்படுகிறது. பங்குனி உத்திரத்தன்று மாலை வள்ளி தெய்வாணை சமேதராய் முருகர் வெள்ளி மயில் வாகனத்தில் அலங்காரம் செய்யப்பட்டு கோவிலின் கிழக்கு வாசலில் எழுந்தருளுவார். பின்னர் உற்சவருக்கு பூசை நடைபெற்று சுவாமி நகர்வலம் நடைபெறும்.
# திருமங்கலம் பத்திரகாளி மாரியம்மன் கோவில்

## போக்குவரத்து

### சாலை வசதி

மதுரையிலிருந்து கன்னியாகுமரி செல்லும் தேசிய நெடுஞ்சாலையான NH-7ல் திருமங்கலம் அமைந்திருப்பதால், இராஜபாளையம், குற்றாலம்,திருநெல்வேலி, நாகர்கோவில்,தூத்துக்குடி, விருதுநகர், சிவகாசி உள்ளிட்ட அனைத்து ஊர்களில் இருந்தும், பேருந்து வசதிகள் உள்ளது. மதுரை பெரியார் பேருந்து நிலையம், ஆரப்பாளைய பேருந்து நிலையம், மாட்டுத்தாவணி பேருந்து நிலையத்திலிருந்தும் 24மணி நேர நகர் பேருந்து வசதி உள்ளது. திருமங்கலம் பேருந்து நிலையத்திலிருந்து கோவிலுக்கு செல்ல ஆட்டோக்கள் கிடைக்கும்.
# திருமங்கலம் பத்திரகாளி மாரியம்மன் கோவில்

## போக்குவரத்து

### தொடருந்து வசதி

மதுரை, திருநெல்வேலி, நாகர்கோவில் மற்றும் கொல்லம் இடையே இயங்கும் அனைத்து பயணிகள் தொடருந்துகளும் திருமங்கலம் தொடருந்து நிலையத்தில் நின்று செல்கின்றன. மைசூர் விரைவு தொடருந்து, தூத்துக்குடி விரைவு தொடருந்து, முத்து நகர் விரைவு தொடருந்து, அனந்தபுரி விரைவு தொடருந்து போன்ற விரைவுத் தொடருந்துகளும் இங்கு நின்று செல்கின்றன. திருமங்கலம் தொடருந்து நிலையத்திலிருந்து கோவிலுக்கு செல்ல ஆட்டோக்கள் கிடைக்கும்.
# மாரியம்மன்

**மாரியம்மன்** (**Mariamman**) என்பவர் ஒரு தமிழ்நாட்டு நாட்டுப்புறப் பெண் தெய்வம் ஆவார். இவர் தென்னிந்தியாவில், குறிப்பாக கிராமப்புறங்களில், பரவலாக வழிபடப்படுபவர். கோடை காலங்களில் ஏற்படும் வெப்பத்தால் மனிதர்களுக்கு அம்மை போன்ற வெப்பகால நோய்கள் ஏற்படுகின்றன. இந்த வெப்ப நோய்கள் வராமல் தடுக்க கோடை காலத்தில் மழை பெய்து குளிர்ச்சி அடைய வேண்டும் என்று நினைத்து மழை தர வேண்டினர். இந்தத் தெய்வம் மாரி(மழை)அம்மன் என்று அழைக்கப்பட்டது. இந்த மாரியம்மன் பல நோய்களைப் போக்கும் கசப்பு சுவையுடைய வேம்பு மரத்தைத் தல விருட்சமாகக் கொண்ட சக்தியின் மற்றொரு நிலை என்றும் சொல்கிறார்கள். இதனால் இந்த மாரியம்மனுக்குத் தல விருட்சமாக வேம்பு மரமே இருக்கிறது. இந்த மாரியம்மன் இடத்திற்குத் தகுந்தபடி பல்வேறு பெயர்களில் அழைக்கப்படுகிறார்.
# மாரியம்மன்

## தொன்மக் கதை

மாரியம்மன் குறித்த கதையில் தொன்மக் கதைகளும், நாட்டுப்புற நம்பிக்கைகளும் கலந்துள்ளன.
ரைவத ராஜன் என்ற மன்னனின் மகள் ரேணுகாம்பாள். அவளுக்கும் ஜமதக்கினி முனிவருக்கும் மணமாகிறது. இந்த இணையருக்கு பரசுராமன் என்ற மகன் பிறக்கிறான். ரேணுகா தன் கற்பின் ஆற்றலால் அபாரமான சக்தியைக் கொண்டிருக்கிறாள். அவள் வெறுங்கையோடு 'பத்ம சரஸ்' என்ற சுனைக்குப் போய்த் தனது சக்தியால் தண்ணீரையே ஒரு குடமாகச் செய்து அதில் தனது கணவரின் சடங்குகளுக்கு வேண்டிய நீரைக் கொண்டுவருவாள்.  
ஒரு நாள் அவள் அச்சுனைக்கு வழக்கப்படி தண்ணீரைக் கொண்டுவரச் சென்ற பொழுது அங்கு வானில் சென்ற அழகுவாய்ந்த கந்தர்வன் ஒருவனைக் காண்கிறாள். இதனால் அவளது கற்பினால் பெற்ற ஆற்றலை இழக்கிறாள். இதனால் முன்போல் நீரைக் கொண்டு குடம் செய்ய அவளால் முடியாமல் போகிறது. இதை அறிந்த ஜமதக்கினி கோபமூண்டு மகன் பரசுராமனை அழைத்து அவனது தாயின் தலையைது துண்டிக்குமாறு கட்டளை இடுகிறார். பரசுராமரும் தன் தந்தையின் கட்டளையை நிறைவேற்றுகிறார். இதனால் திருப்தியடைந்த ஜமதக்கியும் பரசுராமனைப்பார்த்து ஏதாவது வரம் வேண்டுமா என கேட்கிறார். அவர் தன் தாயார் உயிர் பெற வேண்டுமெனக் கேட்கிறார். ஜமதக்கியும் அவளை உயிர்பிக்க தனது அற்புத சக்திகொண்ட தீர்த்தத்தை பரசுராமனிடம் கொடுத்து அவளை உயிர்ப்பிக்குமாறு சொல்கிறார். பரசுராமர் தான் தனது தாயாரைக் கொல்லப் போன பொழுது அதைத் தடுத்த ஒரு பறையர் பெண்ணையும் தலை துண்டித்துக் கொன்று, தன் தாயாரையும் தலை துண்டித்துக் கொன்றிருந்தார். தந்தை அளித்த வரத்தினால் மகிழ்ந்த பரசுராமரர் அங்குகிடந்த முண்டங்களையும் தலைகளையும் ஒன்று சேர்த்த போது தவறாகத் தனது தாயாரின் தலையைச் பறையர் பெண்ணின் உடலுடனும் பறையப் பெண்ணின் தலையைத் தனது தாயாரின் உடலுடனும் சேர்த்துவிட்டார். உயிர்பெற்ற இரண்டு பெண்களுள் யாரைத் தனது தயாராகக் கருதுவதெனத் தெரியாது தயங்கிய பரசுராமரைப் பார்த்து ஜமதக்கியும் மனித உடலிலேயே முக்கியமானது தலையேயாகையால் எந்த பெண்ணின் உடலில் தனது மனைவியின் தலையிருந்ததோ அவளையே அவன் தனது தாயாராகக் கொள்ள வேண்டு மெனக் கூறினார். மற்றொரு பெண்ணுக்கு மாரியம்மன் என்ற பெயர் கொடுக்கப்பட்டது. அவர் ரேணுகாம்பாளுக்கு பணியாளராக நியமிக்கப்பட்டார். - சிதம்பரம்
- மேலத்தென்குடி தெற்கு மாரியம்மன் - தென்குடி
- கொன்னையூர் முத்துமாரியம்மன் - புதுக்கோட்டை
- பண்ணாரி மாரியம்மன் கோயில் - ஈரோடு
- இருக்கன்குடி மாரியம்மன் கோயில் - விருதுநகர்
- மறுகால் குறிச்சி துர்கா மாரியம்மன் கோவில் - திருநெல்வேலி
- வண்டியூர் மாரியம்மன் திருக்கோயில் - மதுரை
- திருமங்கலம் பத்திரகாளி மாரியம்மன் கோவில் - மதுரை
- நத்தம் மாரியம்மன் கோயில்
- வீரபாண்டி கௌமாரியம்மன் கோயில் - தேனி
- புன்னைநல்லூர் மாரியம்மன் கோயில் - தஞ்சாவூர்
- சேலம் கோட்டை மாரியம்மன் கோயில் - சேலம்
- திண்டுக்கல் கோட்டை மாரியம்மன் கோயில் -திண்டுக்கல்
- கணவாய் மாரியம்மன் திருக்கோயில் - தர்மபுரி
- ஓட்டங்காடு மாரியம்மன் திருக்கோயில் - நாகப்பட்டினம்
- வேதாளை-வலையர்வாடி சக்தி மாரியம்மன் கோவில்
- திருவில்லிபுத்தூர் பெரிய மாரியம்மன் கோவில்
- பொன்னியேந்தல் அருள்மிகு ஜெகமாரியம்மன் கோவில்
- பழனி மாரியம்மன் கோவில்
- உடுமலைப்பேட்டை மாரியம்மன் கோவில்
- கொழுமம் அருள்மிகு கோட்டை மாாியம்மன்கோவில்
- கோயம்புத்தூர் அருள்மிகு தண்டு மாரியம்மன் கோவில்
# மாரியம்மன்

## தொன்மக் கதை

### இலங்கை

- மாத்தளை முத்துமாரியம்மன் கோயில்
- பண்டாரிகுளம் ஸ்ரீ முத்துமாரி அம்மன் கோவில்
# மாரியம்மன்

## தொன்மக் கதை

### மற்ற நாடுகள்

- சிங்கப்பூர் மகா மாரியம்மன் கோயில் (சிங்கப்பூர்)
- பாங்காக் மகா மாரியம்மன் கோயில் (தாய்லாந்து)
- பிரிட்டோரியா மாரியம்மன் கோயில் (தென்னாப்பிரிக்கா)
- ஹோ சி மின் நகர மாரியம்மன் கோயில் (வியட்நாம்)
- மகா மாரியம்மன் கோயில், மிட்லண்ட்ஸ், கோலாலம்பூர் (மலேசியா)
- மகா மாரியம்மன் கோயில், குயின் ஸ்ட்ரீட், பினாங்கு (மலேசியா)
- மகா மாரியம்மன் கோயில், ஜாலான் லுமூட்,பேராக் (மலேசியா)
- முத்து மாரியம்மன் கோயில், வட டகோன் (மியம்மா)
- புஸ்ப மாரியம்மன் கோயில், டாவா கிராமம், (மியம்மா)
# அல்லாடி ராமகிருஷ்ணன்

**அல்லாடி ராமகிருஷ்ணன்** (*Alladi Ramakrishnan*; 9 ஆகத்து 1923 – 7 சூன் 2008) ஓர் இந்திய இயற்பியலாளர் ஆவார். இவர் சென்னையிலுள்ள கணித அறிவியல் கழகத்தின் நிறுவனர். இவர் துகள் இயற்பியல், குவாண்டம் இயந்திரவியல், அணிக்கோவை இயற்கணிதம், சிறப்புச் சார்பியல் கொள்கை போன்றவற்றில் பங்களித்துள்ளார்.
# அல்லாடி ராமகிருஷ்ணன்

## இதையும் காண்க

- கணித அறிவியல் கழகம்
# உலர் பனிக்கட்டி

**ஈரமில்பனிக்கட்டி** (Dry ice) என்பது கார்பன்-டை-ஆக்சைடின் திடவடிவம் ஆகும். இது *உலர் பனிக்கட்டி* என்றும் வேதியியலில் *கரியமில வாகேகட்டி* என்றும் அழைக்கப்படும். இது குளிர்விப்பானாக அதிகம் பயன்படுத்தப்படுகிறது. இதை நீரில் கரைக்கும் போது கார்போனிக் அமிலத்தை உருவாக்குவதன் மூலம் நீரின் pH மதிப்பைக் குறைக்கிறது. இதன் நன்மைகளில் ஒன்று இது நீரின் பனிக்கட்டியை விட குறைந்த வெப்பநிலையை உடையது. மேலும் இவை எச்சங்களை விட்டுச் செல்வதில்லை. இயந்திர குளிரேற்றல் (refrigeration) பயன்படுத்த முடியாத இடங்களில் இந்த பனிக்கட்டி உணவுகளைப் பாதுகாக்க உதவும்.  
ஈரமில்பனிக்கட்டி புவி அழுத்தத்தில் −78.5&nbsp;°C (−109.3&nbsp;°F) பதங்கமாகத் தொடங்கும்.  
(பதங்கமாதல் என்பது, ஒரு தனிமம் அல்லது சேர்வை (compound), திண்ம நிலையிலிருந்து, நீர்ம நிலைக்குச் (திரவ நிலை) செல்லாமல் நேரடியாகவே வளிம நிலைக்குச் (வாயு நிலை) செல்வதாகும்).  
இந்த அதித குளிர்தன்மையினால் ஈரமில்பனிக்கட்டியை வெறும் கையால் கையாளுவது ஆபத்தானது. இது பொதுவாக நச்சுத்தன்மை கொண்டிருப்பதில்லை. இது பதங்கமாகும் போது மூடப்பட்ட இடத்திலிருந்தால் அதனால் உடலில் அதிகரியம் (hypercarbia) ஏற்படலாம் (உடலில் கார்பன்-டை-ஆக்சைடு அதிகரித்தல்).
# சாகீன்- II

**சாகீன்-2** (Shaheen-2, உருது: 'شاهين) ஏவுகணை பாகிஸ்தான் நாட்டின் தேசிய அபிவிருத்தி மையம் (National Defence Complex- NDC) தயாரித்த ஏவுகணை ஆகும். இவை அமெரிக்காவின் பெர்ஷிங் ஏவுகணையை ஒத்தவை.. சாகீன் என்பது பாகிஸ்தானின் மலைப்பகுதியில் வசிக்கும் ஒருவகை கழுகு (falcon) ஆகும். இந்த ஏவுகணையின் எடை 25,000 கிலோகிராம்கள் ஆகும். இதன் உயரம் 17.5 மீட்டர்கள், விட்டம் 1.4 மீட்டர்கள் ஆகும். இந்த ஏவுகணையை 2,500 கிலோமீட்டர்கள் தொலைவிற்குச் செலுத்தலாம். இது 100 முதல் 300 கிலோமீட்டர்கள் உயரம் வரைச் செல்லும் ஆற்றல் உடையது.
# விக்கிப்பீடியா:உபதலைப்புத் தொகுப்பி

இக்கருவி கிட்டத்தட்ட *Hotcat* கருவிக்கு ஒத்ததாகும். கட்டுரைப்பக்கங்கள் அல்லது வேறு பக்கங்களில் இருக்கும் உபதலைப்புக்கள் அதாவது **இரண்டாம் நிலைத் தலைப்புக்களில்** மாற்றம் செய்யவேண்டுமெனில் வீணாக *தொகு* பக்கத்திற்குச் செல்ல வேண்டிய தேவையில்லை.
# விக்கிப்பீடியா:உபதலைப்புத் தொகுப்பி

### நிரல்வரியாக நிறுவ

- இக்கருவியை செயற்படுத்த வேண்டுமெனில் நெறியத் தோல் பக்கம் அல்லது இங்குசென்று:
<source lang="javascript">
importScript('பயனர்:L.Shriheeran/2ndhdetor.js');
</source>
இதை Copy செய்து Paste செய்தால் போதும் உங்கள் கணனியிலும் இது செயற்படும்.
# விக்கிப்பீடியா:உபதலைப்புத் தொகுப்பி

## பயன்படுத்துதல்

நீங்கள் தலைப்பை மாற்றவேண்டிய பக்கத்திலேயே உபதலைப்பு மீது ஒரு முறை Click செய்தால்போதும் இவ்வாறு தோன்றும் (படம் 1.1), அதில் நீங்கள் திருத்தம் செய்தபின் **சேமி** (Save) என்பதை Click செய்தால் நீங்கள் செய்த மாற்றம் சேமிக்கப்படும் **விலகு** (Cancel) என்பதை Click செய்தால் மாற்றம் எதையும் செய்யாமல் திரும்பிவிடும்.
# பெய்ரா ரியோ விளையாட்டரங்கம்

**ஒசே பினெய்ரோ போர்டா விளையாட்டரங்கம்**, (*Estádio José Pinheiro Borda*) பிரேசிலின் போர்ட்டோ அலெக்ரி நகரில் அமைந்துள்ள காற்பந்தாட்ட விளையாட்டரங்கமாகும். இது குவையிபா (Guaíba) ஆற்றுக்கு அருகே அமைந்துள்ளதால் *ஆற்றங்கரை விளையாட்டரங்கம்* எனப் பொருள்படும் **எசுடேடியோ பெய்ரா-இரியோ ** (*Estádio Beira-Rio*, , ) என்ற பெயரில் பரவலாக அறியப்படுகிறது. இது பன்னாட்டு விளையாட்டுக் கழகத்திற்கு (Sport Club Internacional) தாயக விளையாட்டரங்கமாக விளங்குகிறது. இந்த விளையாட்டரங்கின் கட்டமைப்பில் பெரிதும் பங்கேற்று பணி முடிவதற்குள் இயற்கை எய்திய முதிய போர்த்துகேயப் பொறியாளர் *ஓசெ பின்கைரோ போர்டா* நினைவில் அலுவல்முறையாகப் பெயரிடப்பட்டுள்ளது.
# பெய்ரா ரியோ விளையாட்டரங்கம்

## பொதுத் தகவல்கள்

- **புற்றரை:** **பெர்முடா பச்சை** (அமெரிக்காவிலிருந்து இறக்குமதி செய்யப்பட்டது). சீரமைப்பிற்குப் பின்னர்: டிஃப்கிராண்டு™ .
- **நுழைவுக்கட்டண அலுவலகங்கள்:** 4, 68 அறைகளுடன்.
- **கழிவறைகள்:** 39. சீரமைப்பிற்குப் பிறகு: 81.
- **கொள்ளளவு** 56,000. சீரமைப்பிற்குப் பிறகு: 51.300 (5,000 மிக முக்கிய நபர்களுக்கு இருக்கைகள்).
- **உயரலுவலர் வீட்டறைகள்** 33. சீரமைப்பிற்குப் பிறகு: 125 (70 வீட்டறைகள் + 55 வானுயர் அறைகள்).
- **ஒளிதத் திரைகள்** 1 (42மீ²). சீரமைப்பிற்குப் பிறகு 2 (ஒவ்வொன்றும் 100மீ²).
- **நிறுத்தம்** 2,000. சீரமைப்பிற்குப் பிறகு: 5,500.
- **மிகவுயர் வருகைப்பதிவு** 106,554 (இரியோ கிராண்டு டொ சுல் ஆல்-இசுடார் அணி 3-3 பிரேசிலின் தேசிய அணி, - சூன் 17, 1972).
# பெய்ரா ரியோ விளையாட்டரங்கம்

## 2014 உலகக்கோப்பை கால்பந்து

இங்கு நடக்கவிருக்கும் 2014 உலகக்கோப்பை காற்பந்து போட்டிகள்:  
| நாள் | நேரம் (ஒ.அ.நே-03) | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 15, 2014 | 16:00 | ஆட்டம் 10 | குழு ஈ |  |  |  |
| சூன் 18, 2014 | 13:00 | ஆட்டம் 20 | குழு பி |  |  |  |
| சூன் 22, 2014 | 16:00 | ஆட்டம் 32 | குழு எச் |  |  |  |
| சூன் 25, 2014 | 13:00 | ஆட்டம் 43 | குழு எப் |  |  |  |
| சூன் 30, 2014 | 17:00 | குழு ஜி வெற்றியாளர் | ஆட்டம் 54 | குழு எச் இரண்டாமிடத்தவர் | பதினாறுவர் சுற்று | } |
# இலினாய்ஸ் தொழில்நுட்பக் கழகம்

இலினாய்ஸ் தொழில்நுட்பக் கழகம் என்பது அமெரிக்காவின் இலினாய்ஸ் மாகாணத்தில் அமைந்துள்ள கல்வி நிறுவனம். இது தனியாருக்குச் சொந்தமானது. இங்கு பொறியியல், அறிவியல், உளவியல், கட்டிடக்கலை, வணிகம், தொலைத் தொடர்பு, சட்டம் உள்ளிட்ட பிரிவுகளில் ஆய்வுகள் மேற்கொண்டு முனைவர் பட்டம் பெறலாம். இது சுருக்கமாக, ஐ.ஐ.டி எனவும் அழைக்கப்படும்.
# இலினாய்ஸ் தொழில்நுட்பக் கழகம்

## கல்வி

இது நான்கு கல்லூரிகளாகப் பிரிக்கப்பட்டுள்ளது. இரண்டு கல்விக் கழகங்களும், இரண்டு பள்ளிகளும் இணைக்கப்பட்டுள்ளன. அமெரிக்காவின் முக்கிய கல்லூரிகளில் இதுவும் ஒன்று.
# இலினாய்ஸ் தொழில்நுட்பக் கழகம்

## வளாகம்

இது ஐந்து வளாகங்களைக் கொண்டுள்ளது.
- முதன்மை வளாகம், சிகாகோவின் பிரான்சுவில்லேவில் உள்ளது. இங்கு பொறியியல், அறிவியல், கட்டிடக்கலை, தொலைத் தொடர்பு, உளவியல் உள்ளிட்ட பிரிவுகளில் இள நிலை, முது நிலைப் படிப்புகள் வழங்கப்படுகின்றன.
- டவுன்டவுன் வளாகம், சிகாகோவின் வெஸ்ட் ஆடம்ஸ் தெருவில் உள்ளது. இங்கு சட்டம், வணிகம், பொது நிர்வாகம் உள்ளிட்ட பிரிவுகளில் படிப்புகள் வழங்கப்படுகின்றன.
- டிசைன் இன்ஸ்டிடியூட், சிகாகோவின் நார்த் லாசல்லே தெருவில் உள்ளது.
- டேனியல் எஃப் அன்டு அடா எல் ரைஸ் வளாகம், இலினாய்சின் வீட்டன் பகுதியில் உள்ளது. இங்கு தொழில் நுட்பம், நிர்வாகம் உள்ளிட்ட படிப்புகள் வழங்கப்படுகின்றன.
- மொஃபெட் வளாகம், இலினாய்சின் பெட்போர்டு பார்க் பகுதியில் உள்ளது. இங்கு உணவுப் பாதுகாப்பு மற்றும் உடல் நலத் துறைகள் உள்ளன.
# இலினாய்ஸ் தொழில்நுட்பக் கழகம்

## விளையாட்டு

இங்கு படிக்கும் மாணவர்கள், ஸ்கார்லெட் ஹாக் என்ற குழுவை அமைத்துள்ளனர்.
# இட்டாய்பவா பொன்டே நோவா அரங்கம்

**இட்டாய்பவா பொன்டெ நோவா அரங்கம்** (*Itaipava Arena Fonte Nova*, அலுவல்முறையாக **பேராசிரியர் ஆக்டேவியோ மங்கபெய்ரா பண்பாட்டு விளையாட்டு வளாகம்** (*Complexo Esportivo Cultural Professor Octávio Mangabeira*) பிரேசிலின் பாகையா மாநிலத்தின் சவ்வாதோர் நகரில் அமைந்துள்ள விளையாட்டரங்காகும்.  
காற்பந்தாட்டத்திற்கு மட்டுமேயான இந்த அரங்கம் 2013 பிபா கூட்டமைப்புக்களின் கோப்பைப் போட்டி மற்றும் 2014 உலகக்கோப்பை காற்பந்து போட்டிகளுக்காக கட்டப்பட்டுள்ளது. மிகவுயர்வாக 55,000 பார்வையாளர்கள் கண்டு களிக்கக் கூடியதாக இந்த அரங்கம் உள்ளது. இது முன்பிருந்த பொன்டெ நோவா விளையாட்டரங்கத்தை இடித்துக் கட்டப்பட்டுள்ளது. செருமனியின் பிரன்சுவிக்கிலிருந்து வந்த கட்டிட வடிவமைப்பாளர்கள் இதனை வடிவமைத்துள்ளனர். இந்தக் குழுவே 2006 உலகக்கோப்பையின் போது அன்னோவர் விளையாட்டரங்கை கட்டமைத்தவர்களாவர்.  
பெட்ரோபொலிசு குழுமத்தின் இட்டாய்பவா மதுவடிக்கும் நிறுவனம் 2013 முதல் 2023 வரை பத்தாண்டுகளுக்கு புரவலராக தனது பெயரை விளையாட்டரங்கிற்கு இடுவதற்கு $ 100 மில்லியன் கொடுதுள்ளதால் இந்த விளையாட்டரங்கம் "இட்டாய்பவா அரீனா பொன்டெ நோவா" எனப் பெயரிடப்பட்டுள்ளது. 2014 உலகக்கோப்பை விளையாட்டரங்கங்களுக்கு இவ்வாறு பெயர் உரிமைகள் ஏலம் விடப்படுவது இதுவே முதல் முறையாகும்.  
சீரமைக்கப்பட்ட பின்னர் இந்த அரங்கம் ஏப்ரல் 7, 2013 அன்று துவங்கப்பட்டது; முதல் ஆட்டமாக பாகையா மாநில லீக் ஆட்டமொன்றில் விடோரியா கழகம் பாகையா கழகத்தை 5-1 கணக்கில் வென்றது. இந்த அரங்கத்தில் முதல் கோலை அடித்தவராக விடோரிய கழகத்தின் ரெனாட்டோ காயா உள்ளார். இந்த ஆட்டத்தின்போது சில இருக்கைகளில் பார்வையாளர்களால் ஆட்டத்தை சரிவரப் பார்க்கவியலாமல் இருந்ததாக முறையீடு எழுந்தது. மேலும் அரங்கில் கூடுதல் தூசியும் நீர்த்தேங்கல்களும் இருந்தன.  
2016 ஒலிம்பிக்கில் காற்பந்தாட்டங்கள் நடக்கவிருக்கும் அரங்குகளில் ஒன்றாக இதுவும் விளங்குகிறது.
# ஹேவர்சைன் வாய்பாடு

**ஹேவர்சைன் வாய்பாடு** (*Haversine formula*) என்பது ஒரு வகை சமன்பாடு ஆகும். இதைக் கொண்டு, ஓர் உருளையின் இரு புள்ளிகளுக்கு இடையிலான தூரத்தை, பெருவட்டங்களின் வழியாக அறிய முடியும். அந்த புள்ளிகளின் அட்சரேகை, தீர்க்கரேகைகள் விடைகளாக கிடைக்கும். முக்கோணவியலின் சிறப்புப் பிரிவு இது.
ஜேம்ஸ் இன்மேன் என்ற பேராசிரியர், ஹேவர்சைன் என்ற சொல்லை உருவாக்கினார்.